मुरादाबाद। नाव से नदी किनारे तक पहुंचने के लिए एक युवक के कंधों पर सवार होने वाले दरोगा के खिलाफ कोई कार्रवाई नहीं की गई। दरोगा ने अपनी कहानी पेश कर दी है। लेकिन पीड़ित युवक का अभी तक बयान तक दर्ज नहीं किया गया है। सीओ ने इस मामले की जांच की। जिसमें दरोगा ने बयान में बताया कि उसके पैरों में एलर्जी हो गई थी। जिस कारण उसने पानी में पैर नहीं रखा। जबकि जांच रिपोर्ट में पीड़ित युवक के बयान का कोई जिक्र तक नहीं किया गया है।